འཇམ་དབྱངས་མཁྱེན་བརྩེའི་དབང་པོ་ནི་བོད་ཀྱི་མཁས་དབང་རིམ་བྱོན་གྱི་ཁྲོད་དུ་གྲུབ་མཐའ་རིས་མེད་ཀྱི་བསམ་བློ་འཛིན་པའི་སྐྱེས་བུ་དམ་པ་ཞིག་རེད།ཁོང་ནི་ཟབ་ཉེ་བརྒྱུད་ཀྱི་མངའ་བདག་སྟེ་གྲུབ་མཐའ་སོ་སོ་འི་གདམས་པ་ཡང་དག་ཐོབ་ལ།བོད་ཀྱི་སྒྲུབ་བརྒྱུད་མང་པོ་འཛོམས་པའི་སྡེ་དགེ་ས་ཆ་ནས་སློབ་གཉེར་མཛད་རྗེས་དབུས་གཙང་སོགས་ཡུལ་ཕྱོགས་མང་པོ་འགྲིམས་མཐར་གྲུབ་མཐའ་རིས་མེད་བསམ་བློའི་དགོས་པ་རྟོགས་པ་དང་བསམ་བློ་དེ་རྒྱ་ཆེར་སྤེལ་ནས།བོད་ཀྱི་གྲུབ་མཐའ་ཚང་མ་ལ་རིས་མེད་ཀྱི་བསམ་བློ་འཛིན་པའི་སློབ་བུ་མང་པོ་གསོ་སྐྱོང་བྱས་ལ།གྲུབ་མཐའི་ཆགས་སྡང་ལ་རྐྱེན་བྱས་ཏེ་འཇིགས་ལ་ཉེ་བའི་གསུང་འབུམ་རྩ་ཆེན་མང་པོ་བསྡུ་སྒྲིག་དང་འཆད་ཉན་སྤེལ་ཏེ།བོད་ཀྱི་རིག་གནས་གོང་དུ་སྤེལ་བར་བྱས་རྗེས་ཆེན་པོ་བཞགའོན་ཀྱང་དུས་ད་ལྟའི་བར་དུ་དམ་པ་ཁོང་ལ་ཞིབ་འཇུག་དང་ཁོང་གི་རིས་མེད་ཀྱི་བསམ་བློ་སྐོར་ནས་རྣམ་ཐར་མ་གཏོགས་མེད་པས་འདི་ལ་ཞིབ་འཇུག་བྱེད་པའི་དགོས་པ་ཆེ་སྙམ།དེར་བརྟེན་དཔྱད་རྩོམ་འདིའི་ནང་དུ་ཁུངས་ལྡན་ཡིག་ཆ་དག་གཞིར་བཟུང་ནས་ཁོང་གི་རིས་མེད་བསམ་བློ་དང་འབྲེལ་བའི་མཛད་པ་རྣམས་གླེང་ཡོད་དོ།